**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots, lai nodrošinātu papildu finansējumu pastiprinātai Ukrainas izcelsmes olu un olu produktu kontrolei 2020. gadā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komisijas 2005. gada 15. novembra Regulas (EK) Nr. 2073/2005 par pārtikas produktu mikrobioloģiskajiem kritērijiem I pielikuma 1. nodaļā noteikti *Salmonella* pārtikas nekaitīguma kritēriji olu produktiem – “Nav 25 g produkta”. Minētās Regulas preambulas 16. punktā uzsvērts, ka viena no pārtikas kategorijām, kas var nopietni apdraudēt sabiedrības veselību, ir olas un produkti, kas satur termiski neapstrādātas olas, ja tie ir piesārņoti ar salmonellām. Salmoneloze ir zoonoze – bīstama infekcijas slimība, ko tieši vai netieši var pārnest no dzīvniekiem uz cilvēkiem. Parasti cilvēka salmonelozes simptomi ir drudzis, diareja un sāpes vēderā. Parādoties komplikācijām salmoneloze var izraisīt arī letālas sekas. Cilvēki ar salmonellām inficējas, lietojot piesārņotu pārtiku. Labas higiēnas prakses nodrošināšana uzņēmumā un atbilstoša svaigas gaļas un citu dzīvnieku izcelsmes produktu termiskā apstrāde var novērst vai samazināt risku, ko rada ar salmonellām piesārņota pārtika.Eiropas Parlamenta un Padomes 2003. gada 17. novembra Regulas (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli mērķis ir nodrošināt, ka Eiropas Savienības (turpmāk – ES) dalībvalstīs tiek īstenoti iedarbīgi pasākumi zoonožu, tostarp salmonelozes, izraisītāju noteikšanai un izplatības ierobežošanai visos pārtikas ražošanas, pārstrādes un izplatīšanas posmos, arī no trešajām valstīm importētajā produkcijā.Dzīvnieku audzēšanā tiek izmantotas veterinārās zāles dzīvnieku slimību ārstēšanai. Zāļu atliekvielas var nonākt dzīvnieku izcelsmes produktos un radīt apdraudējumu sabiedrības veselībai un videi, ja netiek ievērots zāļu izdalīšanās periods vai lietotas aizliegtas zāles.Lai nodrošinātu augstu sabiedrības veselības aizsardzības līmeni, uzraugot un atklājot atliekvielu rašanās avotus, Pārtikas un veterinārais dienests (turpmāk – PVD) veic zāļu atliekvielu monitoringu, ņemot oficiālos paraugus atbilstoši Ministru kabineta 2013. gada 27. augusta noteikumos Nr. 644 “Dzīvniekos un to produktos esošu noteiktu vielu un to atliekvielu kontroles un tās finansēšanas kārtība” noteiktajai kārtībai un apjomam. Gadījumos, kad tiek atklāti pārkāpumi zāļu lietošanā dzīvniekiem, PVD veic dzīvnieku un no tiem iegūto produktu papildu uzraudzību, tā novēršot dzīvnieku vai no tiem iegūto produktu tālāku izplatīšanu, līdz ir novērsts apdraudējums sabiedrības veselībai.**Ukrainas izcelsmes olu un olu produktu importa situācijas raksturojums.**Attīstoties olu importam no Ukrainas 2017., 2018. un 2019. gadā, Latvijā lielā apjomā ievesta produkcija par daudz mazāku cenu.Līdz pat 2019. gada nogalei nebija apstiprināta Ukrainas visaptverošā stratēģija normatīvo aktu tuvināšanai sanitāro un fitosanitāro pasākumu un dzīvnieku labturības jomā, kā to paredzēja Asociācijas nolīguma V pielikums. Vienlaikus Asociācijas nolīgums jau no spēkā stāšanās brīža paredzēja apjomīgus importa atvieglojumus gan Ukrainas olām un olu produktiem, gan arī virknei citu pārtikas produktu, tostarp mājputnu gaļai. Tādējādi nolīgums ES ražotājus tiem izvirzīto augsto standartu un labturības prasību dēļ nostāda nevienlīdzīgas konkurences pozīcijās.Latvija atkārtoti ir vērsusi Eiropas Komisijas (turpmāk – EK) uzmanību uz pieaugošo olu importu no Ukrainas, jo tas apdraud Latvijas putnkopības uzņēmumu spēju izdzīvot un pastāvēt. Tas rada spriedzi sektorā, īpaši tādēļ, ka ES, tostarp Latvijas, ražotāji ir nostādīti nevienlīdzīgās pozīcijās Ukrainas produkcijas nozīmīgo salīdzinošo priekšrocību dēļ, t.i., ar zemākām ražošanas izmaksām, mazāk ierobežojošu regulējumu attiecībā uz vidi, kā arī ne tik stingriem dzīvnieku labturības standartiem.Ātrās brīdināšanas sistēmā pārtikas un barības jomā (turpmāk – RASFF) 2019. gadā PVD reģistrēja četrus gadījumus, kad Ukrainas izcelsmes olu baltuma pulverī un šķidrajā olu masā “Ovomix” ir konstatētas salmonellas, kas pārsniedz ES pieļaujamo normu:1) 2019. gada 26. aprīlī – šķidrās olu masas produkts “OVOMIX L1011”;2) 2019. gada 7. maijā – šķidrās olu masas produkts “OVOMIX L1011”;3) 2019. gada 18. jūlijā – olu baltuma pulveris “Ovomix P4011H”;4) 2019. gada 22. jūlijā – olu baltuma pulveris “Ovomix P4011H”.2019. gada 15. oktobrī Ukraina *RASFF* ir ziņojusi par salmonellu klātbūtni putnu gaļā un produktos. **PVD turpmāk plānotie pasākumi.**Attīstoties importēto olu un olu produktu apjomam no Ukrainas un ņemot vērā konstatētos *Salmonella spp.* piesārņojuma gadījumus, kā arī lai nepakļautu patērētājus bīstamās pārtikas infekcijas – salmonelozes – draudiem, PVD plāno uzsākt pastiprinātu no Ukrainas importēto olu un olu produktu kontroli. Pastiprināto kontroli atbalsta arī Latvijas Olu un putnu gaļas ražotāju asociācija.Papildus Ukrainas sniegtajām garantijām veterināro zāļu atliekvielu pārraudzības plāna izpildē un Komisijas 2011. gada 16. marta Lēmuma 2011/163/ES, ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis, pielikumā esošajam trešo valstu sarakstam, kurā Ukraina ietverta kā valsts, kas izpilda ES prasības, PVD, pamatojoties uz riska analīzi, nepieciešams izvērtēt arī kokcidiostatisko līdzekļu un nitrozamīnu izmantošanu Ukrainas izcelsmes olās un olu produktos, noņemot paraugus uz veterināro zāļu atliekvielām. 2019. gada 11. septembra Eiropas Komisija vēstulē Zemkopības ministrijai norādījusi, ka tās dienesti turpinās cieši uzraudzīt situāciju, rēķinoties ar to, ka Latvija un pārējās dalībvalstis turpinās atbalstīt pasākumus, lai kontrolētu no Ukrainas importēto produktu nekaitīgumu patērētāju veselībai un par pārkāpumiem ziņotu *RASFF*.Mikroorganismu attīstībā būtiska nozīme ir optimālai vides temperatūrai. Tādējādi, ievērojot Eiropas Parlamenta un Padomes 2002. gada 28. janvāra Regulas Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, 7. pantā noteikto piesardzības principu, **PVD turpmākos sešus mēnešus pastiprināti nepieciešams kontrolēt visas importētās Ukrainas izcelsmes olas un to produktus attiecībā uz *Salmonella spp.* mikroorganismiem, kā arī veterināro zāļu atliekvielām, lai nepieļautu Latvijas patērētāju veselības apdraudējumu**. Pamatojoties uz iegūtajiem laboratorisko analīžu rezultātiem un riska analīzi, tiks izvērtēta turpmāko pasākumu nepieciešamība. Minētā pieeja vienlaikus būtu pārdomāta valsts budžeta līdzekļu izmantošana.2020. gada turpmākajos sešos mēnešos plānoto kontroļu apjoms (640 kontroļu) ir balstīts uz Ukrainas izcelsmes olu un to produktu vidējo kontroļu skaitu mēnesī 2020. gadā laikā no janvāra līdz aprīlim. Paraugu laboratorisko izmeklēšanu veiks Pārtikas drošības, dzīvnieku veselības un vides zinātniskais institūts “BIOR”.Tādējādi Zemkopības ministrijai 2020. gadā nepieciešams papildu finansējums no valsts budžeta programmas 02.00.00 „Līdzekļi neparedzētiem gadījumiem” 125 085 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Pārtikas un veterinārais dienests un Pārtikas drošības, dzīvnieku veselības un vides zinātniskais institūts “BIOR” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmēji, kas ieved olas un olu produktus no Ukrainas, Pārtikas un veterinārais dienests un Pārtikas drošības, dzīvnieku veselības un vides zinātniskais institūts “BIOR” un patērētāji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020.gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | **0** | **125 085** | **0** | **0** | **0** | **0** | **0** |
| 2.1. valsts pamatbudžets | 0 | 125 085 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | **0** | **–125 085** | **0** | **0** | **0** | **0** | **0** |
| 3.1. valsts pamatbudžets | 0 | –125 085 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 125 085 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 6.2.1. | Pārtikas un veterinārajam dienestam 19 919,90 EUR: |
| 6.2.1.1. inspektoru papildus noslodze | piemaksa par katru noņemto laboratorijas paraugu robežkontroles punktos strādājošajiem (26.3. saime, IV un IIIA līmenis, 11. un 9. mēnešalgu grupa):1) atalgojums (EKK 1100) –22,00 EUR, kam tiks piemērots EKK 1147 – piemaksa par papildu darbu; 2) valsts sociālās apdrošināšanas obligātās iemaksas (EKK 1200) –5,30 EUR | 27,30 EUR x 640 paraugi = 17 472,00 EUR |
| 6.2.1.2. materiāli paraugu noņemšanai, sagatavošana nosūtīšanai uz laboratoriju | laboratorijas maisiņi, nodrošinājumi paraugu noslēgšanai, etiķetes  | 2,32 EUR x 640 paraugi = 1484,80 EUR |
| 6.2.1.3. dezinfekcijas materiāli instrumentiem un darba virsmām pēc katras paraugu noņemšanas | 50 paraugiem nepieciešams 1 litrs dezinfekcijas šķīduma. 1 litra dezinfekcijas šķīduma cena ir 4,93 EUR | 640 paraugi ÷ 50 = 12,80 x 4,93 EUR = 63,10 EUR |
| 6.2.1.4. transporta izdevumi operatīvai paraugu nogādāšanai uz BIOR filiāli Daugavpilī | Attālums Pāternieki–Daugavpils ir 80 km vienā virzienā (Pāternieki–Daugavpils, Varšavas iela 24), kopā 160 km, braucienu skaits atkarīgs no paraugu noņemšanas biežuma | 900 litri\* x EUR 1,00/litrā = EUR 900,00\* Aprēķinot degvielas patēriņu, ņemta vērā 2019. gada pieredze, kad veicot šādu uzdevumu, degvielas patēriņš trīs mēnešos bija 445,50 litri |
| 6.2.2. laboratoriskā kontrole olām un olu produktiem | Pārtikas drošības, dzīvnieku veselības un vides zinātniskajam institūtam “BIOR” – 105 164,80 EUR: |
| 6.2.2.1. paraugu izmeklēšana uz veterināro zāļu atliekvielām | viena parauga izmeklēšanas izmaksas ir 232,79 EUR \*\* | 232,79 EUR x 320 paraugi = 74 492,80 EUR |
| 6.2.2.2. paraugu izmeklēšana uz *Salmonella spp*. | viena parauga izmeklēšanas izmaksas ir 95,85 EUR \*\* | 95,85 EUR x 320 paraugi = 30 672,00 EUR |
| \*\* Salīdzinājumā ar 2019. gadu viena parauga izmeklēšanas izmaksas ir palielinājušās, jo ir veiktas visu institūta BIOR laboratorisko izmeklējumu pašizmaksas kalkulācijas un saskaņā ar aprēķiniem sagatavots Ministru kabineta noteikumu projekts „Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veicamo darbību cenrādis”. Noteikumu projekts tiks izskatīts Ministru kabineta sēdē šā gada 26. maijā un stāsies spēkā pēc tā publicēšanas oficiālajā izdevumā „Latvijas Vēstnesis”. Nepieciešamais finansējums aprēķināts, ņemot vērā jauno cenrādi. |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Pārtikas un veterinārais dienests un Pārtikas drošības, dzīvnieku veselības un vides zinātniskais institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs K. Gerhards

Ružāne 26562927

Zane.Ruzane@zm.gov.lv